Source: http://www.drgaaledina.hu/szakteruletek/vagyonmegosztas
Timestamp: 2018-01-19 05:25:05+00:00

Document:
Vagyonmegosztás | Dr. Gaál Edina - Családjogra specializálódott ügyvédi iroda
Egyáltalán mi tartozik a közös vagyonba?
akár külön-külön szereztek, teljesen mindegy, hogy az melyikük nevén van nyilvántartva, vagy hogy melyikük vásárolta meg ténylegesen.
Nem tartozik a közös vagyonhoz, ami valamelyik házastárs különvagyonához tartozik.
Mi számít különvagyonnak?
A PTK. szerint a házastárs különvagyonához tartozik:
4:38. § (1) [A házastárs különvagyona]
(3) Az a különvagyonhoz tartozó vagyontárgy, amely a mindennapi közös életvitelt szolgáló, szokásos mértékű berendezési és felszerelési tárgy helyébe lép, 5 évi házassági életközösség után közös vagyonná válik.
Mikor kerülhet sor vagyonmegosztásra?
A vagyonközösséget a házassági életközösség fennállása alatt a bíróság fontos okból bármelyik házastárs kérelmére megszüntetheti.
Az erre irányuló kérelmet a házasfelek csak közösen terjeszthetik elő. A kérelemben meg kell jelölni azt az okot, amely miatt a vagyonközösség megszüntetését kérik (pl. a másik házastárs káros vagyonjogi hatásokat is eredményező magatartása).
A bíróság ebben az esetben a jövőre nézve szünteti meg a vagyonközösséget. Az eljárás a vagyonközösség megszüntetésére irányul, és nem az addig keletkezett vagyoni igények rendezésére. A bíróság végzésének jogerőre emelkedését követő hónap utolsó napját követően a házasfél külön vagyona lesz minden általa szerzett vagyon, az ahhoz kapcsolódó kezelési, rendelkezési joggal és felelősséggel együtt. Harmadik személyekkel szemben megszűnik a házastársaknak az egymás ügyleteiért való korlátozott felelőssége, és az ügyletkötésben részt nem vevő házastárs hozzájárulásának a vélelmezése.
A házassági életközösség megszűnésekor a vagyonközösség is véget ér, és bármelyik házastárs követelheti a közös vagyon megosztását is. Ennek során nemcsak a meglévő vagyontárgyaknak a felek közötti elosztását lehet igényelni, hanem a megtérítési igények (beruházások, adósságok törlesztése, stb.) rendezését is.
A peren kívüli megállapodáshoz nem kell a bíróság jóváhagyása és az a PTK. értelmében alapvetően nincs alakszerűséghez kötve, vagyis létrejöhet akár szóban, akár írásban, de még ráutaló magatartással is, kivéve, ha más jogszabály mégis meghatározott formához köti (pl. ingatlanra vonatkozóan a Ptk.).
A perbeli egyezség megkötése lehet:
kötelező (pl. a közös megegyezéses bontásnál), de
létrejöhet pusztán a felek akaratából is.
Bár a megállapodás tartalmát a felek határozzák meg, fontos, hogy az egyezség a felek akaratát egyértelműen tükrözze, és az végrehajtásra is alkalmas legyen. Amennyiben ugyanis a felek megállapodása teljesíthetetlen, végrehajthatatlan kitételeket tartalmaz, az ilyen egyezség jóváhagyását a bíróságnak meg kell tagadnia.
Az egyezség jóváhagyása jogerős megtagadásának következménye az, hogy a tárgyban - hacsak a felek a per megszüntetését nem kérik - a bíróság dönt. A bírósági ítélettel történő rendezésnél a felek teljes vagyoni helyzetét fel kell deríteni. A bírói döntés (ítélet) elengedhetetlen segédeszköze a vagyontárgyak, jogok, kötelezettségek számbavétele, a vagyonmérleg. Fontos azonban, hogy a számbavétel érdekében a bíróság hivatalból nem folytathat le bizonyítást, hanem a felek által rendelkezésre bocsátott peradatok alapján kell valamennyi igényről döntenie.
Az érvénytelenítési és a bontókeresettel a házassági viszonnyal összefüggő vagyonjogi kereset is összekapcsolható, illetve az ilyen igény viszontkeresettel érvényesíthető. A vagyonjogi keresetre a házassági perekre vonatkozó különleges szabályokat nem kell alkalmazni, az teljesen hétköznapi vagyonjogi pernek minősül. Ha a bíróság a házassági kötelék, ezen belül a gazdasági életközösség kezdete és vége kérdésében részítélettel dönt, akkor a vagyonjogi kereset tárgyában a per csak a részítélet jogerőre emelkedése után folytatható. Ha a felek a kötelék és a vagyonjog kérdésére egyaránt kiterjedő ítélet ellen csak a vagyonjogi kérdésekben terjesztenek elő fellebbezést, a kötelék kérdésében hozott ítéleti rendelkezés jogerőre emelkedik, és arra a fellebbezési kérelem és a csatlakozó fellebbezés utólag sem terjeszthető ki.
Első konzultáció az ügyvédi irodában, melynek során feltárásra kerül az ügy minden részlete, azaz a "tényállás". Amennyiben már a házassa felbontásra került, csak a vagyon nem került még megosztásra, akkor kérjük hozza el a felbontásról szóló ítéletet. Már az első konzultáció is óradíjas elszámolásban történik, de ennek időtartama általában csak 1 óra. Ekkor tudjuk megbeszélni azt is, hogy milyen jogi lépések lennének szükségesek az ügyben, ennek mennyi az átfutási ideje és mennyi az ügyvédi munkadíja, valamint az egyéb járulékos költsége (bíróság felé fizetendő illeték, szakértői díjak).
Ezt követően - együttműködés esetén - elkészítésre kerül a meghatalmazás és a megbízási szerződés, valamint Ön rendelkezésünkre bocsát minden olyan iratot és adatot (pl. tulajdoni lapok, cégkivonatok), mely a munka megkezdéséhez szükséges. (Kivételes esetben - ha a megbízó tartósan külföldön él - lehetőség nyílik a meghatalmazás konzul/nagykövet előtt történő aláírására és felülhitelesítésére is, valamint az első konzultáció skype-on történő lebonyolítására.)

References: bíróság 
 bíróság 
 bíróság 
 bíróság 
 bíróság 
 bíróság 
 bíróság